google/wiki40b huggingface dataset:
Kenos geležinkelio stotis

Kenos geležinkelio stotis – geležinkelio stotis pasienyje su Baltarusija, Vilniaus–Maladečno linijoje, Kenos GS gyvenvietėje (Kalvelių seniūnija), Vilniaus rajono savivaldybės rytuose, prie pat Kalvelių šiaurinio pakraščio. Po Lietuvos įstojimo į Šengeno erdvę Kenos geležinkelio stotis tapo svarbiausiu pasienio punktu Lietuvos geležinkeliuose ir buvo smarkiai išplėsta ir modernizuota. Didžioji dalis tranzitinių krovinių iš Rusijos į Kaliningradą ir Klaipėdą eina kaip tik per šią stotį. Visa geležinkelio atkarpa nuo Kenos iki Lietuvos–Baltarusijos valstybinės sienos yra aptverta ir nuolatos stebima. Dėl to panaikinta Šumsko geležinkelio stotis, o priemiestiniai traukinių maršrutai iš Vilniaus sutrumpinti iki Kenos.
Kamerūno herbas

Kamerūno herbas – Kamerūno valstybės simbolis.

Herbo aprašas

Herbo skydas raudonu spinduliu padalintas į dvi dalis. Heraldiškai dešinysis laukas žalias, kairysis – auksinis.

Spindulyje mėlynas valstybės teritorijos atvaizdas, virš kurio pavaizduotos juodos svarstyklės baltomis lėkštelėmis, spindulio viršuje, virš svarstyklių – auksinė penkiakampė žvaigždė.
Skydininkai negyvi objektai – dvi sukryžiuotos auksinės fascijos su kirvukais, kurių sidabrinės galvos viršuje ašmenimis į šonus.

Virš skydo – nematoma juosta su devizu dviem kalbomis pranc. Paix, Travail, Patrie ir angl. Peace, Work, Patrie 'Taika, darbas, tėvynė'. Po skydu – dviguba auksinė juosta su valstybės pavadinimu dviem kalbomis pranc. Republique du Cameroun ir angl. Republic of Cameroon 'Kameruno respublika'.
Drop That Smile

Drop that smile – tai jauniausia Lietuvos ultimeito merginų ir mišrios sudėties komanda. Pakeitus pavadinimą, buvusi "Bubblicious" ir pasipildžiusi naujais žaidėjais buvo nutartą atsinaujinti.

Komandos istorija

Pirmosios žaidėjos (iš klubų "Vorai", "Taškas" ir "Zepps") subūrė komandą "Bubblicious" (2008). 2015 metų birželio mėnesį komanda pakeitė pavadinimą į "Drop that smile“ (trump. DTS) ir su nauju pavadinimu debiutavo didžiausiame Europos ultimeito turnyre - "Windmill windup".
Vyžnycia

Istorija

Gyvenvietė prie Čeremošo minima nuo 1158 m., pati Vyžnycia – nuo 1501 m. Iki 1774 m. priklausė Moldavijos kunigaikštystei, vėliau – Austrijai-Vengrijai. XVIII a. buvo svarbus medienos prekybos centras. Iki XX a. vid. mieste gyveno daug žydų (iš čia kilo Vižnico hasidų dinastija).
Lidija Šimkutė

Biografija

Lidija Šimkutė: poetė ir vertėja, rašanti lietuvių ir anglų kalbomis, gimė 1942m., žiemos metu, (viena iš dvynių) Krakių kaime, Mosėdžio valsčiuje, Kretingos apskrityje. (Dabar Skuodo rajone). Tėvai: Pranas ir Eugenija (Zūbaitė) Šimkai.
Vaikystę praleido Oldenburge ir kitose pabėgėlių stovyklose Vokietijoje. Su tėvais ir vyresniu broliu Algirdu 1949m. persikėlė į Australiją.
Po kelių mėnesių praleistu emigrantų stovykloje Bonegiloje, Australijos valdžia paskyrė Praną Šimkų dirbti lentpiūvėje, Peechelba East“. 1952m. šeima persikėlė į Geelong’ą (Viktorijos valstiją) kur būrėsi lietuvių kolonija. Lidija įstojo ir baigė aukštąjį mokslą Gordono technologijos institute (vėliau perkelta į Deakino Universitetą), 1962m. Po metų praktikos Perth’o ligoninėje, Vakarų Australijoje įgijo dietologės specialybę. Padirbusi Perth‘e dar metus, persikėlė į Adelaidę, Pietų Australiją. Lidija įsteigė dietologijos skyrius Karališkoj Adelaidės ligoninėj ( „Royal Adelaide Hospital“) ir vėliau Repatriacijos Visuotinėj ligoninėj („Repatriation General Hospital“);. Lidija Pocius įtraukta į šios ligoninės išleista istorijos knygą: (autorius Dr. Peter Last). Publikavo straipsnius savo specialybės temomis. Su mažomis pertraukomis tęsė profesinį darbą (1964-2001m).
1966m. ištekėjo už Romo Pociaus. Kartu užaugino du vaikus, sūnų ir dukrą. Turi trys anūkus.
Nuo jaunystės ją traukė menai. Eiliuoti pradėjo vaikystėje nors neišlaikė nuorašų (išskyrus vieno eilėraščio kuri moka atmintinai). Mokėsi skambinti pianinu ir šoko baletą. Lidijai sekėsi sportuoti. Daug metų žaidė tinklinį, stalo tenisą ir krepšinį Geelong‘o sporto klubui „Vytis“- buvo komandos kapitonė. Išrinkta į australų lietuvių krepšinio rinktinę. Pakviesta į Viktorijos ir Vakarų Australijos moterų rinktines- atsisakė dėl mokslo. 1978m. laimėjo lauko teniso bronzos medalį Pasaulio lietuvių sporto šventėje, Čikagoje (JAV).
1973 – 1978 metais neakivaizdžiai tobulino lietuvių kalbą, istoriją, tautosaką Lietuvių kalbos institute, Čikagoje. 1977 ir 1987 metais lankė lietuvių kalbos kursus Vilniaus Universitete.
Rašyti pradėjo lietuviškai. Debiutavo "Metmenyse" 33, 1977m. Tik vėliau pradėjo rašyti ir angliškai. Debiutavo angliškai, Aspect, Vol.5/4, 1982m. (pirmos publikacijos Lydia Simkus vardu). Daug metų kuria lietuvių bei anglų kalbomis. Lietuviškai parašytus savo kūrinius verčia į anglų kalbą, ir atvirkščiai. Lietuvos rašytojų sąjungos narė (nuo 2004m.). Pietų Australijos rašytojų centro narė (nuo 1992m.).
Poetės kūryba išversta į 16 užsienio kalbų, aplankė 40 užsienio šalių. Gimtinę Lietuvą pirmą kartą aplankė 1977m.
Sodo augalų enciklopedija

Sodo augalų enciklopedija – enciklopedinis botanikos žinynas.

Apimtis

320 psl.; daugiau nei 650 spalvotų fotografijų. Formatas: 17x24cm.
Sodo augalų enciklopedija – tai išsamus ir gausiai iliustruotas žinynas. Žinyne gausu patarimų apie sodo augalų priežiūrą, augalus ir jų rūšis.
Augalai sugrupuoti pagal išorinius ir kitokius požymius. Žinyne yra išsami augalų rodyklė, atskiras skyrius apie vazoninius augalus.

Literatūra

Klaas T. Noordhuis. Sodo augalų enciklopedija. Alma littera, 2003. ISBN ar kodas: 9955-08-009-4.
Hedmarkas

Geografija

Apskrities apima didžiausią šalies ežerą Mjosą, jos teritorija taip pat teka pagrindinė šalies upė Gloma. Įsteigtas Femundsmarkos nacionalinis parkas. Hedmarke yra toliausiai į pietus nutolusi samių gyvenama vieta Norvegijoje.
Gricaičių senosios kapinės

Kapinės

Įrengtos kaimo pietinėje dalyje, kelio Pašilė–Augzeliai kairėje pusėje esančioje pakilumoje, 12 m į vakarus nuo kelio. Stačiakampio plano, apie 26 x 23 m dydžio, pailgos šiaurės – pietų kryptimi. Jas juosia žemių pylimas, kurio rytinės dalies viduryje paliktas tarpas vartams. Kapinių viduryje ant stambaus riedulio pastatyta koplytėlė, priešais kurią guli plokščias akmuo pasilipti. Pietrytinėje dalyje stovi kryžius.
Teritorijos plotas – 0,06 ha.

Koplytėlė

Medinė, stačiakampė stačiasienė, vienanavė, atvira iš trijų pusių, su kryžminiu apskardintu stogeliu. Priekinio fasado sienoje įrengtos vienvėrės durelės, o šoniniuose – po langelį. Virš kraigo viduryje kyla progiliuotas bokštelis su kaltiniu kryželiu. Viduje stovi polichrominė, masinės gamybės Švč. Mergelės Marijos skulptūrėlė.

Kryžius

Medinis, monumentalus, kryžmiškas. Stiebas ir skersinis tiesūs, kryžmą juosia dvišakių spindulių ornamentas. Prie kryžmos prikalta lieto metalo Nukryžiuotojo figūra, virš jos – puslankio pavidalo skardos stogelis ir įstriža lentelė su santrumpa „INRI“.

Istorija

Veikė XVI a. – XVIII a. pab. Laidoti Gricaičių gyventojai, daugiausia maro aukos. Pradėjus mirusiuosius laidoti Ylakių kapinėse, kapeliuose XIX a. – XX a. pr. retsykiai buvo pakasami savižudžiai, nekrikštyti mirę kūdikiai, užkrečiamų ligų epidemijų aukos. 1945 m. slapta palaidotas kaime žuvęs Lietuvos laisvės armijos Žemaičių legiono partizanas Vincentas Jančiauskas, kurio palaikai 1989 m. perlaidoti Ylakių kapinėse.
Mirusiems atminti nuo seno kapinėse stovėjo koplytėlė ir keletas monumentalių kryžių. Prie koplytėlės per gegužines pamaldas rinkdavosi visi kaimo gyventojai, giedodavo Visų šventųjų litaniją. Memorialiniams statiniams sunykus, XX a. 9 dešimtmetyje Mitkų šeimos rūpesčių koplytėlė buvo atnaujinta. Šalia partizano V. Jančiausko laidojimo vietos XX a. pab. pastatytas monumentalus kryžius.
Saugotinas kultūros paveldo objektas.
Kietas riešutėlis. Puiki diena mirti

Siužetas

Penktajame filme apie „kietą riešutėlį“ Džonas Makleinas atvyksta į Maskvą, kur bando pagelbėti savo sūnui paklydėliui, kaip pasirodo, esančiam ne mažiau kietu riešutėliu negu legendinis jo tėvas.
Deja, reikalai, į kuriuos įsisuko CŽV dirbantis Makleinas jaunesnysis, pasirodo esantys itin pavojingais… Kelią agentams pastoja tarptautiniai teroristai grasinantys panaudoti branduolinį ginklą.
Šįkart, norėdami iš Maskvos išnešti sveiką kailį, tėvas ir sūnus privalo suvienyti jėgas ir stoti į kovą prieš ambicingus nusikaltėlius. Tačiau ar „kieti riešutėliai“ sugebės pamiršti praeities nuoskaudas ir nesutarimus, ir stoti į kovą vardan bendro tikslo? O galbūt Makleinų kovai sutrukdys rusų mafija?
Ramūnas Klimas

Ramūnas Klimas (g. 1945 m. liepos 22 d. Panevėžys – 2002 m. gruodžio 22 d. Vilnius) – Lietuvos rašytojas.

Biografija

1968 m. Kauno politechnikos instituto Elektrotechnikos fakultete baigė elektrotechniką. Dirbo Kauno radijo gamykloje ir Panevėžio autokompresorių gamykloje, 1978–1986 m. – Lietuvos rašytojų sąjungoje. Nuo 1986 m. žurnalo „Pergalė“ (nuo 1991 m. „Metai“) redaktoriaus pavaduotojas.

Kūryba

Novelių ir apysakų rinkiniuose analizavo savo kartos pasaulėjautą. Būdingas intelektualumas, Ezopo kalba, racionalus konstruktyvumas, kultūrinės aliuzijos, argumentų dvikova. Istoriniame romane „Tiktai ugnis išgydys“ kontroversiškai pateikiamos Stepono Batoro laikų religinės ir politinės realijos – jauno jėzuito abejonėmis grįstas dievoieškos kelias laviruojant tarp prievolių ordinui ir pareigos Lietuvai, pasibaigiantis inkvizicijos laužu. Romane „Maskvos laikas“ vaizduojamas 50 sovietinės okupacijos metų išgyvenusių Lietuvos žmonių būdas, elgsenos stereotipai ir pasaulėjauta. Jo novelių ir apysakos rinkinys išleistas rusų kalba.
Miežiškių Švč. Mergelės Marijos bažnyčia

Istorija

Miežiškių koplyčia minima 1669 ir 1744 m. Dvaro savininkas Pšeciševskis 1782 m. pastatė naują medinę koplyčią. 1864 m. pastatyta klebonija. Gal tada koplyčia tapo Panevėžio parapijos filija. 1872 m. sumūryta šventoriaus tvora. Buvusi koplyčia 1883 m. perstatyta. 1885 m. pastatyta didesnė klebonija, 1891 m. – namai bažnyčios tarnams, vėliau – ūkiniai pastatai.
1908 m. suprojektuota mūrinė bažnyčia (sąmatinė vertė 15 554 rb). Valdžia neleido jos statyti, kol nebus surinkta bent pusė sąmatoje numatytų pinigų. 1909 m. įsteigta parapija. Kunigo T. Pranaševičiaus rūpesčiu 1911 m. pradėta statyti dabartinė bažnyčia. Darbus sutrukdė Pirmasis pasaulinis karas. 1916–1920 m. klebono Antano Paurio iniciatyva statyba baigta. Bažnyčią 1921 m. konsekravo vyskupas Pranciškus Karevičius. Iš senosios bažnyčios medžiagos 1924 m. pastatytas parapijos namas su sale. 1942 m. bažnyčia išdažyta.

Architektūra

Bažnyčia neogotikinė, raudonų plytų mūro, kryžminio plano, vienabokštė, su bokšteliais. Šventoriaus tvora mūro ir metalinių virbų.
Sietynai

Aplinkinės gyvenvietės

Pageležiai – 3 km
Ruginiai – 1 km 
 Vepriai (kaimas) – 0,7 km
UKMERGĖ – 18 km
VEPRIAI – 1,5 km 
Rizgonys – 2 km 
 UPNINKAI – 6,5 km
Bečiai – 0,5 km
Farerų transportas

Farerų salų transporto tinklą sudaro automobilių, keltų, sraigtasparnių transporto tinklai. Salose nėra geležinkelių.
Tarptautinis keleivių ir krovinių vežimas yra keblus dėl didelių išlaidų, eismo neintensyvumo, ilgų atstumų ir oro sąlygų, ypač žiemos metu. Šalyje pagamintų prekių eksportas yra taip pat brangus. Tai riboja šalies ekonomikos plėtrą.
Vidmantas Tamošiūnas

Biografija

1971 m. baigė Kauno medicinos institutą, gydytojas. Utenos apskrities ligoninės gydytojas, VšĮ Utenos PSPC vyr. gydytojas.
Lietuvos krikščionių demokratų partijos, partijos Lietuvos krikščionys demokratai Utenos rajono skyriaus narys.
1995–1997 m., 2004 m. ir nuo 2007 m. Utenos rajono savivaldybės tarybos narys.
Raudonojo kryžiaus Utenos skyriaus draugijos pirmininkas. Lions klubo narys. Sutuoktinė Žibutė, vaikai Birutė, Kristina.
Moonsorrow

Grupės biografija

Debiutinis Moonsorrow albumas – Suden Uni (įrašytas 2000 m.), išleistas 2001 m.) kartu su Tämä Ikuinen Talvi („Šita amžina žiema“), 1999 m. demo perleidimu. Suden Uni (reiškia „Vilko sapnas“) buvo šiltai priimtas publikos dėl suomiškos pagonybės ir etnografinių elementų.
Kai prie grupės prisijungė Mitja Harvilahti ir Markus Eurén, grupė pradėjo savo pirmus pasirodymus, 2001m. pabaigoje išleisdami albumą Voimasta Ja Kunniasta (reiškia panašiai: „Stiprus ir garbingas“). Tikrąją sėkmės pradžią žymėjo 2003m. išleistas albumas Kivenkantaja („Akmens nešėjas“). 2005m. grupė išleido savo ketvirtąjį albumą Verisäkeet („Kraujo eilės“).
2006 m. sausį Moonsorrow pirmąkart pasirodė JAV publikai.
2007 m. sausio 10 d. buvo išleistas penktasis grupės albumas Viides Luku – Hävitetty (pan. „Trečiasis Skyrius – Nuniokotas“)
Rusijos imperija olimpinėse žaidynėse

Istorija

Pirmą kartą Rusijos imperijos sportininkai rungtyniavo 1900 m. vasaros olimpinėse žaidynėse Paryžiuje, po to praleido 1904 m. žaidynes JAV, vėl sugrįžo į 1908 m. žaidynes Londone ir 1912 m. žaidynes Stokholme. Po 1917 m. Spalio revoliucijos žlugus imperijai ir 1922 m. susikūrus TSRS, Rusijos sportininkų dalyvavimas olimpiniame sąjūdyje ilgam nutrūko, nes Tarybų Sąjunga olimpinėse žaidynėse pasirodė tik 1952 m.
Lietuvos keliai

Lietuvos keliai yra Lietuvos transporto sistemos dalis. Valstybei priklausantys (valstybiniai) keliai skirstomi į magistralinius, krašto ir rajoninius kelius. Valstybei nepriklausantys keliai (gatvės, vietiniai keliai, privažiavimai) priklauso savivaldybėms.

Europos kelių tinklo koridoriai

1994 m. nustatyti du Lietuvą kertantys Trans European Network koridoriai. Juos nustatė Europos šalių transporto ministrai konferencijos metu, kuri vyko Kretoje.

Koridorius Nr. I

Koridorius (greitkelis Via Baltica ir geležinkelio linija Rail Baltica) kerta Lietuvą šiaurės – pietų kryptimi, jungdamas Taliną – Rygą – Saločius – Panevėžį – Kauną – Kalvariją – Varšuvą. Koridoriaus atšaka Nr. I A jungia Taliną – Rygą – Šiaulius – Tauragę – Kaliningradą.

Koridorius Nr. IX

Koridorius kerta Lietuvą rytų – vakarų kryptimi. Atšaka Nr. IX B jungia Kijevą – Minską – Vilnių – Klaipėdą, o atšaka Nr. IX D – Kauną – Kaliningradą.
Rita Miliūtė

Biografija

1975–1986 m. mokėsi Kretingos 3-oje vidurinėje mokykloje. 1986–2005 m. su pertraukomis Vilniaus universiteto Istorijos ir Komunikacijos fakultetuose studijavo žurnalistiką.  1988–1989 m. dirbo laikraščio „Žalioji Lietuva“ redakcijoje, Sąjūdžio informacijos agentūroje. 1989–1990 m. dienraščio „Respublika“ reporterė.
Nuo 1990 m. radijo „Amerikos balsas“ lietuvių tarnybos korespondentė Lietuvoje, 1996–1998 m. ir radijo stoties „M-1“ Žinių tarnybos vadovė. Rengė laidas ir interviu įvairiomis šalies politikos, ekonomikos, visuomenės gyvenimo temomis.  1998–2000 m. televizijos „LNK“ žinių tarnybos vadovė, laidos „Savaitės panorama“ vedėja. 2001–2003 m. Lietuvos televizijos direktorė, vėliau Lietuvos televizijos laidų „Panorama“ ir „Savaitė“, 2008–2010 m. „Redakcija“, nuo 2010 m. „Teisė žinoti“ vedėja.
Nuo 2017 m. Laisvės TV laidos „R.I.T.A“ vedėja.
Branduolinė žiema

Branduolinė žiema yra hipotetinės pasaulio klimato sąlygos, kurios susiformuotų po didelio masto branduolinio karo. Manoma, kad didelio kiekio branduolinių užtaisų susprogdinimas, ypač ant degių objektų (tokių kaip miestai), sukurtų didžiulį dūmų ir pelenų sluoksnį stratosferoje, neleidžiantį Saulės spinduliams pasiekti žemės paviršiaus. Tai radikaliai atvėsintų orą planetoje.
Panašios klimato sąlygos susidarytų nukritus ypač dideliam meteoritui ar išsiveržus labai galingam ugnikalniui.

Mechanizmas

Dalelių sluoksnis atmosferoje ženkliai sumažintų Saulės šviesos kiekį, kuris pasiekia Žemės paviršių, o tokios sąlygos gali išlikti stratosferoje kelias savaites ar net kelerius metus (dūmai ir pelenai susidarę degant naftai ir plastmasėms sugeria žymiai daugiau Saulės šviesos nei dūmai susidarę degant medienai). Pelenai atmosferoje judėtų vidutiniame aukštyje nešami vakarų - rytų vėjų ir suformuotų tolygią dalelių juostą aplink šiaurės pusrutulį tarp 30° ir 60° platumos (nes pagrindiniai taikiniai pagal daugelį branduolinio karo scenarijų būtų būtent šiose platumose). Stori juodi debesys neleistų iki žemės prasimušti Saulei mažiausiai keletą savaičių, dėl to paviršinė temperatūra nukristų apie 30 °C.
Australijos doleris

Australijos doleris (ISO 4217 kodas – AUD) – oficialus Australijos (taip pat Kalėdų salų, Kokosų salų ir Norfolko salos) piniginis vienetas. Jį naudoja kaip pagrindinę valiutą kitos nepriklausomos valstybės: Kiribatis, Nauru, Tuvalu.
1 doleris = 100 centų. Dolerio santraupa žymima – $, centų – ¢.

Istorija

Nuo 1966 m. vasario 14 d. pakeitė iki tol cirkuliavusį Jungtinės Karalystės Svarą sterlingų.

Banknotai ir monetos

1966 m. banknotai buvo spausdinami ant įprastos tokiems pinigams medžiagos – popieriaus. Pradžioje į apyvartą išleisti 1, 2, 10 ir 20 nominalų banknotai. 1967 m. pasirodė 5 dolerių, 1973 m. 50 dolerių, o 1984 m. ir 100 dolerių vertės banknotai. 1984 m. 1 dolerio banknotą pakeitė 1 dolerio vertės moneta.
Nuo 1988 m., vietoje įprasto banknotų gamybai popieriaus, naudojamas specialus plonas plastikas. Pirmasis į apyvartą buvo išleistas 10 dolerių banknotas. Šis banknotas yra pirmasis oficialiai naudojamas plastikinis banknotas pasaulyje.
Monetas kaldina Karališkoji Australijos monetų kalykla. Monetos kaldinamos iš aliuminio, bronzos, nikelio lydinių. Kalykla kaldina specialias 20, 50 centų ir 1 dolerio laidas, bei progines monetas. Standartinių laidų monetų aversuose – Jungtinės Karalystės valdovės Elžbietos II-osios atvaizdas.
EuroBasket 2013 E grupė

EuroBasket 2013 E grupė yra viena iš dviejų 2013 m. Europos krepšinio čempionato antrojo etapo grupių. Šios grupės rungtynės vyks rugsėjo 11-15 d. Stožice Arenoje, Liublianoje. Keturios geriausios komandos pateks į finalinį čempionato etapą.
Marius Juškevičius

Biografija

Nuo 2009 m. – partijos  Tvarka ir teisingumas narys, nuo 2010 m. – partijos „Tvarka ir teisingumas“ Varėnos rajono skyriaus pirmininkas, nuo 2014 m. – partijos „Tvarka ir teisingumas“ valdybos narys.
Nuo 2009 m. – Lietuvos profesinės sąjungos ,,Solidarumas“ narys.
Nuo 2011 m. Varėnos rajono savivaldybės tarybos narys
Nuo 2011 m. Varėnos rajono savivaldybės mero pavaduotojas.
Nuo 2012 m.  įkūrė labdaros ir paramos fondas padeda jaunimui Varėnos rajone įgyvendinti projektus.
Nuo 2014 m. –  Lietuvos šaulių sąjunga narys. 
Nuo 2018 m. – partijos „Tvarka ir teisingumas“ valdybos narys.
Mėgsta ramų poilsį gamtoje, keliones, grybauti, buriuoti, važinėti motociklu.
Laisvai kalba anglų, rusų kalbomis, turi lenkų ir vokiečių kalbos pagrindų
Šoldeneštis

Geografija

Miestas įsikūręs šalies šiaurės rytuose. Abipus Čiornos upės. Nutolęs 81 km į šiaurę nuo Kišiniovo.
Vladikaukazas

Istorija

Įkurtas 1784 m. kaip rusų tvirtovė prie Dzaudžikau kaimo. 1860 m. gavo miesto teises. Sparčiai ėmė plėstis nutiesus geležinkelį į Rostovą prie Dono.
1931–1944 ir 1954–1990 m. vadinosi Ordžonikidzė, 1944–1954 m. Dzaudžikau.
Margaret Berger

Biografija

Atlikėjos karjerą pradėjo 2004 metais, dalyvavusi antrajame Norvegijos Idol sezone. Ten ji pateko į finalą, bet galiausiai užėmė antrąją vietą. Tų pačių metų spalį išleido savo debiutinį studijinį albumą „Chameleon“. Albume esančios dainos jungia roko, ritmenbliuzo ir elektroninės muzikos elementus ir iškart po išleidimo pasiekė ketvirtą vietą Norvegijos topuose.
2006 m. spalio 2 dieną išleido antrąjį albumą pavadinimu „Pretty Scary Silver Fairy“. Šis albumas Norvegijoje pasiekė aštuntą vietą ir gavo teigiamų atsiliepimų. Singlas „Samantha“ užėmė šeštąją vietą Norvegijos singlų tope.
Berger atstovavo Norvegiją 2013 m. Eurovizijos dainų konkurse su daina „I Feed You My Love“ po pergalės Norvegijos nacionalinėje atrankoje vasario mėnesį. 2013 m. gegužės 18 d. Margaret Berger užėmė 4 vietą su 191 tašku – tai Norvegijos geriausias rezultatas nuo jų pergalės 2009 m. konkurse.
Vytenis Rožukas

Vytenis Rožukas (g. 1951 m. spalio 8 d. Kaune) – Lietuvos prozininkas, vertėjas.

Kūryba

Nepriklausomybės laikotarpio debiutantas, savo kūryboje naudojantis travialiojo sensacinio romano principus. Sensacingos temos, staigūs siužeto posūkiai, patetiškos filosofinės digresijos – tai pagrindiniai Rožuko romanų varikliai; daugumoje jų neapsieinama ir be tiesmukos erotikos. Ekscentriškas žanrų mišinys ir manieringa kalba šiuos kūrinius artina prie mėgėjiškų rašinių, o neginčijama erudicija ir dėmesingumas aktualijoms – prie pažintinės, publicistinės literatūros.
Veidai minioje

Turinys

Mieste naktimis siautėjant serijiniam žudikui, Ana Meršant netikėtai tampa nusikaltimo liudininke. Jai pavyksta išgyventi po užpuolimo, tačiau dėl patirtos galvos traumos ji praranda gebėjimą atpažinti ir prisiminti žmonių veidus. Tai ne tik sujaukia jos asmeninį gyvenimą, bet policijos viltis Anos pagalba atpažinti žudiką, kurio veidą ji matė...
Mustangas

Bendra apibūdinimas

Mustangai yra vidutinio dydžio arkliai. Jų aukštis ties gogu apie 140-150 cm, nors kartais pasitaiko iki 162 cm aukščio. Sveria gana nedaug, apie 360 kg. Arkliai įvairiausių spalvų, bet dažniausiai rausvai rudi arba kaštono vaisiaus spalvos. Nėštumas trunka apie 11 mėnesių. Jauniklis gimsta dažniausiai balandžio, gegužės mėnesiais ar birželio pradžioje. Lytinė branda nuo 3 metų. Mustangai visaėdžiai. Laisvėje gyvenantys mustangai dažniausiai minta žole ir įvairia krūmų, krūmokšnių ir tt. augalija. Auginami žmonių ėda šieną, avižas. Per diena suėda iki 2,7 kg maisto. Neblogai atlaiko maisto stygių, išgyvena pusdykumėse.

Įpročiai

Sužeistą ar neįgalų globoja ir gina visa kaimenė.
Mustangai sudaro nedideles kaimenes (arklių kaimenės vadinamos tabūnais), kuriose gyvena vienas eržilas, jo 2–18 kumelių haremas, kumeliukai bei jauni arkliai. Gyvenimas kaimenėse užtikrina gyvūnams apsaugą nuo plėšrūnų. Vienišiems mustangams sunku apsiginti nuo stambiųjų plėšrūnų ir išgyventi. Tai ypač svarbu buvo anksčiau, kai galėjo užpulti šalia gyvenantys vilkai, kojotai, pumos.
Kieviena mustangų kaimenė užima tam tikrą teritoriją, saugo ją ir ten ieškosi maisto. Ji pakanti kitoms kaimenėms, gyvenančioms jų ganyklų pakraštyje, ir kartais netgi susivienija su jomis, kad įstengtų apsiginti nuo plėšrūnų.
Kaimenėje išsiskiria viena kumelė – vedlė, kuri, iškilus pavojui, nuveda į saugią vietą, o eržilas pasilieka, kad pasipriešintų ir apgintų savo gentainius.
Su priešu kovojantis eržilas – visuomet įspūdingas ir nepakartojamas reginys.

Gyvenimo trukmė

Daugelio naminių arklių veislių gyvenimo trukmė 25-30 metų, bet mustangai gyvena trumpiau, iki 20 metų.

Paplitimas ir gyvenamas biotopas

Mustangų pagrindinė populiacija gyvena vakarinėse JAV valstijose, daugiausiai jų Montanos, Aidaho, Nevados, Vajomingo, Jutos, Oregono, Kalifornijos, Arizonos, Šiaurės Dakotos ir Naujosios Meksikos valstijose. Dalis gyvena JAV ir Kanados Atlanto vandenyno pakrančių regionuose, iskaitant Seiblo (Sable Island), Šaklefordo (Shackleford Banks), Asatyko (Assateague Island), Kumberlando (Cumberland Island) salose. Gyvena pievose, ganyklose.

Populiacija

Kadaise mustangų Amerikoje būta labai daug (1900 m. – apie 2 mln.), o šiuo metu – apie 25 000. Kadangi gamtoje neturi daug gausių priešų, tad jeigu žmonės nesikištų – kas ketveri metai jų populiacijos dydis padvigubėtų. Yra minčių apie jiems kontraceptinių priemonių taikyma, kas pristabdytų jų populiacijos augimą.
Radviliškio herbas

Aprašas

Juodame skyde kylantis, iš nasrų sidabrinę šviesą skleidžiantis sidabrinis žirgas.

Istorija

1992 m. herbą aprobavo Lietuvos heraldikos komisija, 1992 m. birželio 17 d. jį dekretu patvirtino LR AT. Radviliškio miesto ir Radviliškio rajono savivaldybių herbai sutampa. Radviliškio miesto herbą sukūrė dailininkė Laima Ramonienė.
Šaukava

Aplinkinės gyvenvietės

Rečionys – 4 km
UKMERGĖ – 2 km
Ciprijus Stasys Adamavičius

Biografija

1969 m. baigė Kudirkos Naumiesčio žemės ūkio technikumą, veterinarijos felčeris.
Akmenynų pagrindinės mokyklos kūrikas.
2000 m. Lietuvos demokratų partijos, 2008 m. partijos Lietuvos Respublikos liberalų sąjūdis narys.
2000–2003 m., 2003–2007 m. ir nuo 2011 m. Kalvarijos savivaldybės tarybos narys. 
Kaimo kapelos „Giminės“ narys. Žmona Ilija, vaikai Vytautas, Dainius, Rasa.